text: Dyk ned i Esbjergs forsvundne fiskerflåde
  24 april 2012 kl. 10.29
  Et historisk overblik af Esbjergs nu forsvudne fiskerflåde udgives nu takket være lokal skibshandler og petroleumsmand
  Informationerne om det, der en gang var Danmarks største fiskerflåde, findes nu på Fiskeri- og Søfartsmuseets hjemmeside. Med start for 100 år siden og op til i dag. Da fiskerflåden i byen var størst talte den 600 kuttere.
  
  Næsten alle kuttere er med 
  De mange informationer er samlet af Poul Erik Pedersen. Som så mange Esbjerg-drenge har han gennem hele livet interesseret sig for udviklingen og de mange historier, som kan findes på fiskerihavnen. 
  Han har imidlertid gjort mere end de fleste for at holde fast i de mange informationer, og hans indsats har nu i et samarbejde med Fiskeri- og Søfartsmuseet gjort det muligt for offentligheden at efterspore så godt som alle esbjergkuttere siden slutningen af 1800-tallet.
  